Datum: 7. 5. 2025

Spoštovani,

naročnik objavlja odgovore na vprašanja gospodarskih subjektov za javno naročilo št. **ŽALE-11/25** **Sukcesivna izdelava in dobava svečanih oblačil in dodatkov ter zaščitnih oblačil,** ki so bila naročniku posredovana preko Portala javnih naročil.

VPRAŠANJE:Datum prejema 6.5.2025 10:22

Pozdravljeni, Glede na to, da ste razpis objavili tip pred prvomajskimi počitnicami in je bila večina dobaviteljev takrat že na dopustu vas prosimo za podaljšanje roka za oddajo ponudbe vsaj za 30 dni, ker je nemogoče v tako kratkem času pripraviti ustrezno ponudbo z zahtevanimi vzorci. Hvala za odgovor in lep pozdrav!

ODGOVOR:

Rok za predložitev ponudb se podaljša na 5. 6. 2025 do 10:00 ure. Posledično se spreminja tudi rok odpiranja ponudb na 5. 6. 2025 ob 12:00. Naročnik spreminja rok za sprejemanje ponudnikov vprašanj na 22. 5. 2025 do 10:00 ure.

VPRAŠANJE:Datum prejema 6.5.2025 10:22

V zvezi z objavljeno razpisno dokumentacijo oz. prilogo Prilogo št. 9/1 - vzorec garancije za zavarovanje resnosti ponudbe prosimo za pojasnilo. V vzorcu garancije je v rubriki ZA: naveden JAVNI HOLDING Ljubljana, d.o.o., Verovškova ulica 70, 1000 Ljubljana (kot upravičenec oz. izvajalec postopka javnega naročanja), v rubriki UPRAVIČENEC pa ŽALE Javno podjetje, d.o.o., Med hmeljniki 2, 1000 Ljubljana. Običajno se pri javnih naročilih v ti dve rubriki vedno vpiše naročnika javnega razpisa in upravičenca iz garancije, to je v tem primeru ŽALE Javno podjetje, d.o.o., Med hmeljniki 2, 1000 Ljubljana. Kot izdajatelja garancije oz. garanta prosimo za pojasnilo ali je pravilno in dopustno, da se v obe rubriki ZA in UPRAVIČENEC vpiše naročnika javnega razpisa in upravičenca iz garancije to je: ŽALE Javno podjetje, d.o.o., Med hmeljniki 2, 1000 Ljubljana, kot je sicer ustaljena praksa pri javnih naročilih? Saj se v nasprotnem primeru oz. po predpisanem obrazcu lahko tudi smatra, da sta možna dva upravičenca iz garancije (subjekt naveden v rubriki "ZA" in subjekt v rubriki "upravičenec").

ODGOVOR:

Upravičenec do prejema in izplačila iz naslova finančnega zavarovanja za resnost ponudbe je izključno naročnik predmetnega javnega naročila. Naročnik je v vzorcu bančne garancije za zavarovanje resnosti ponudbe (Priloga 9/1) v rubriki »ZA« napačno navedel gospodarski subjekt. Ponudniki naj pri pripravi bančne garancije za resnost ponudbe, v rubriki »ZA«, črtajo besedilo »JAVNI HOLDING Ljubljana, d.o.o., Verovškova ulica 70, 1000 Ljubljana« in zapišejo besedilo: »ŽALE Javno podjetje, d.o.o., Med hmeljniki 2, 1000 Ljubljana«.

Lepo pozdravljeni!

JAVNI HOLDING Ljubljana, d.o.o.

Sektor za javna naročila